b'\n_START_ARTICLE_\nZlata medalja\n_START_PARAGRAPH_\nZlata medalja je medalja za najvi\xc5\xa1je dose\xc5\xbeke na kakem podro\xc4\x8dju, zelo pogosto na \xc5\xa1portnem podro\xc4\x8dju, pa tudi v znanosti. Na\xc4\x8delo podeljevanja medalj sicer izhaja iz voja\xc5\xa1tva._NEWLINE_Danes je ve\xc4\x8dina zlatih medalj le pozla\xc4\x8denih, sicer pa so srebrne, znana izjema je medalja, ki jo dobi prejemnik Nobelove nagrade, ki je narejena iz 19 karatnega zlata._NEWLINE_Olimpijska zlata medalja je bila prvi\xc4\x8d podeljena leta 1908. Pred tem so zmagovalci prejemali le srebrno in bronasto medaljo. Dana\xc5\xa1nja zlata medalja je dejansko iz srebra in prevle\xc4\x8dena z vsaj \xc5\xa1estimi grami \xc4\x8distega zlata.'